ཞིས་ཅིན་ཕིང་གིས་ད་ལོའི་ཏང་སྲོལ་སྲིད་གཙང་འཛུགས་སྐྲུན་དང་རུལ་སུངས་ལ་ངོ་རྒོལ་བྱེད་པའི་བྱ་བ་བཟང་བོར་སྒྲུབ་པའི་ཐད་རེ་བ་གཙོ་བོ་བཞི་བཏོན་པ་སྟེ།གཅིགའགན་འཁྲི་རྩད་གཅོད་གཟབ་ནན་བྱས་ཏེ།ཏང་སྲོལ་སྲིད་གཙང་འཛུགས་སྐྲུན་གྱི་འགན་འཁྲི་གཙོ་བོ་ཇེ་དྲག་ཏུ་གཏོང་དགོས།རིམ་པ་སོ་སོའི་ཏང་ཨུས་ཏང་སྲོལ་སྲིད་གཙང་འཛུགས་སྐྲུན་དེ་རང་གི་བསྒྲུབ་འོས་པའི་བྱ་བ་དང་།འཁུར་འོས་པའི་འགན་འཁྲི་རུ་བརྩིས་ནས།ལམ་ལུགས་སྔར་ལས་འཐུས་ཚང་དུ་གཏོང་བ་དང་།འགན་འཁྲི་སྔར་ལས་ཞིབ་ཕྲར་གཏོང་བ།མགོ་ཁྲིད་ཀྱིས་སྣེ་ཁྲིད་པ་བཅས་བྱེད་དགོས།རིམ་པ་སོ་སོའི་ཏང་རྩ་འཛུགས་ཀྱིས་ཕུགས་འདུན་ཡིད་རྟོན་དང་དམིགས་འབེན་སློབ་གསོ་ཟབ་སྤེལ་བྱས་ཏེ།བསམ་བློའི་སྟེང་ནས་རུལ་སུངས་ལ་ངོ་རྒོལ་དང་འགྱུར་ལྡོག་ལ་འགོག་རྒོལ་བྱེད་པའི་རྨང་གཞི་སྲ་བརྟན་དུ་གཏོང་དགོས།གཉིས།ཆོད་སེམས་བརྟན་པོས་སྲོལ་ངན་བཞི་ཡོ་བསྲང་བྱེད་པ་དང་།རྒྱུན་དུ་དམ་འཛིན་བྱས་ཏེ་གོམས་སྲོལ་དུ་འགྱུར་བར་བྱེད་པ་དང་ཡུན་རིང་གི་ཕན་འབྲས་བརྩོན་ལེན་བྱེད་དགོས་ལ།རྒྱུན་འཁྱོངས་ཁྲོད་ནས་རྒྱུན་སྲོལ་མཐོང་བར་བྱེད་པ་དང་།ལམ་ལུགས་འཛུགས་སྐྲུན་ཐད་ནས་ཡུན་རིང་གི་ཕན་འབྲས་བརྩོན་ལེན་བྱེད་པ།སྒྲིག་ལམ་ལག་བསྟར་དང་ལྟ་སྐུལ་ལ་ཤུགས་བསྣན་ཏེ།ཁྲིམས་དང་འགལ་བའི་སྒོ་ནས་སྲོལ་ངན་བཞི་སྤེལ་བ་དེ་སྒྲིག་ཁྲིམས་ཞིབ་བཤེར་གྱི་གཙོ་གནད་དུ་འཇོག་དགོས།གསུམ།མཐོ་གནོན་གྱི་རྣམ་པ་རྒྱུན་འཁྱོངས་ལྷོད་མེད་སྒོས་རུལ་སུངས་ཀྱི་གནད་དོན་རྩོད་གཅོད་བྱེད་དགོས།ངེས་པར་དུ་བཟོད་སྒོམ་ཅི་ཡང་མི་བྱེད་པའི་རྣམ་འགྱུར་མི་འགྱུར་བ་དང་།ནད་ལྕི་མོར་སྨན་བཙན་པོ་བཀོལ་བའི་ཆོད་སེམས་མི་ཉམས་པ།རུས་པ་དྲལ་ནས་དུག་རྨས་གསོ་བའི་སྙིང་སྟོབས་མི་ཞུམ་པ།ཆད་པ་ནན་མོ་གཅོད་པའི་ཚད་ཐིག་མི་ཡོ་བ་བཅས་རྒྱུན་འཁྱོངས་བྱས་ཏེ།གནད་དོན་གཅིག་རྙེད་ན་གཅིག་རྩད་གཅོད་པ་དང་།ཅི་ཙམ་རྙེད་ན་དེ་ཙམ་རྩད་བཅད་ནས།རུལ་སུངས་ངོ་རྒོལ་གྱི་དཔའ་དམ་མཐོ་རུ་ཕྱར་ནས།ཟིལ་ཤུགས་ཆེན་པོ་ཆགས་པར་བྱེད་དགོས།བཞི།ཏང་གི་སྒྲིག་ཁྲིམས་ཞིབ་བཤེར་སྒྲིག་གཞི་བཅོས་སྒྱུར་ཟབ་སྤེལ་བྱེད་པ་དང་།ལམ་ལུགས་གསར་སྐྲུན་ལ་ཤུགས་བསྣན་ནས།གོང་རིམ་སྒྲིག་ཨུས་འོག་རིམ་ཏང་ཨུ་དང་སྒྲིག་ཨུ་ལྟ་སྐུལ་བྱེད་པར་ཤུགས་བསྣན་ཏེ།སྒྲིག་ཁྲིམས་ཞིབ་བཤེར་ཨུ་ཡོན་ལྷན་ཁང་གི་མགོ་ཁྲིད་སྒྲིག་ལུགས་རྣམ་གཉིས་དོན་འཁྱོལ་ཡོང་བར་བྱེད་དགོས།